Værlegata 11 (Moss)

Da Værlegata i Moss ble opparbeidet i 1836 het den opprinnelig Kugate. Verneverdigheten til Værlegata 11 er basert på alder, representativitet og historisk betydning.

Værlegata 11 
Værlegata 11 er en bygård bestående av 4 leiligheter. Gården består av 2 bygninger, der den ene bygningen har 3 leiligheter og det andre har 1.

Historie 
I motsetning til de andre husene som befinner seg i Værlegata utmerker nr. 11 seg som et stort murhus. Dette kommer av at det ble bygd ca. 44 år etter resten av husene i gata, i ca. 1870. Da Værlegata først ble bygd opp var det normalt å bygge i tre.

I 1890 ble det innført murtvang i Moss by, grunnet alle bybrannene som har vært der. Da Værlegata 11 ble bygd kan man da tenke seg at de valgte mur ut ifra faren for bybranner.

Eiere

1900-1928 
Eier av huset fra 1900 til 1928 var Petter Wilhelm Larssen. Det står i en folketelling fra 1914, At han bodde i Værlegata 11. Han flyttet til Moss i 1880, men hadde da sitt bosted i Kongens gate. Senere fra en folketelling fra 1910 står det at han har flyttet til Værlegata 11, man kan da anta at han har kjøpt huset i starten av 1900-tallet. I senere tid startet han opp en bedrift i samme bygg (Værlegaten 11). Petter Wilhelm Larssen var skipsmegler og startet en bedrift som arbeidet med Dampskipsekspedisjon-, megler--, spedisjon- og agenturforretning.

Byggestil 
Det fremste huset på tomta er av mur, huset i bakhagen er både av mur og tre. Under ser vi et bilde fra 1904/1910 og fra 2022. Vi kan se at husets detaljer og form har vært lik hele veien, men fremste del av huset har blitt muret over, slik at det har en glattere flate. Dette ser vi veldig godt på bilde 2 da man kan se den opprinnelige muren som er på baksiden av huset.

Referanser

Eksterne lenker 
 

Byggverk i Moss
Værlegata (Moss)
Kulturminner i Moss